SMT ขาขึ้นต่อเนื่อง! บวกอีก 5% ลุ้นกำไร Q3 ฟื้นตัวเด่น-โบรกแนะซื้ออัพเป้า 3.40 บ.     
SMT ขาขึ้นต่อเนื่อง! บวกอีก 5% ลุ้นกำไร Q3 ฟื้นตัวเด่น-โบรกแนะซื้ออัพเป้า 3.40 บ.     
SMT ขาขึ้นต่อเนื่อง! บวกอีก 5% ลุ้นกำไร Q3 ฟื้นตัวเด่น-โบรกแนะซื้ออัพเป้า 3.40 บ.     
4 พ.ย. 2563

ผู้สื่อข่าวรายงานว่า บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ณ เวลา 16.04 น. อยู่ที่ระดับ 3.08 บาท บวก 0.16 บาท หรือ 5.48% ด้วยมูลค่าซื้อขาย 34.12 ล้านบาท  ราคาหุ้นขาขึ้นต่อเนื่องรับผลงานไตรมาส3ฟื้นตัวเด่น

บล.โนมูระ พัฒนสิน ระบุในบทวิเคราะห์วันนี้(4 พ.ย.63)ว่า SMT (BUY, TP3.4) คาดผลการดำเนินงานไตรมาส 3/63 มีกำไรสุทธิ 36 ล้านบาท ฟื้นตัวจากขาดทุน -48 ล้านบาท ในไตรมาส 3/62 แต่ลดลง -2% เทียบไตรมาสก่อนหน้าโดยผลการดำเนินงานดีขึ้น เทียบช่วงเดียวกันของปีก่อนมีปัจจัยบวก
1) ยอดขาย (+30%เทียบช่วงเดียวกันของปีก่อน-1%q-q) เพิ่มขึ้นจากคำสั่งซื้อในกลุ่ม Optics และ IC packing ประกอบกับ 2) การปรับปรุงประสิทธิภาพการผลิตและบริหาร Supply chain ได้ดีขึ้น ทำให้คาดว่า Gross margin ดีขึ้นเป็น 22% และ 3) ค่าใช้จ่าย SG&amp;A เพิ่มขึ้น เทียบช่วงเดียวกันของปีก่อนน้อยกว่ายอดขาย ทั้งนี้เทียบไตรมาสก่อนหน้าคาดกำไรสุทธิลดลงเล็กน้อยตามยอดขาย และ Gross margin อ่อนตัวลงจากสินค้ากลุ่ม Optics ซึ่งเป็น turnkey product มีสัดส่วนเพิ่มขึ้น
แนวโน้มไตรมาส 4/63 คาดกำไรฟื้นตัวจากขาดทุนในไตรมาส 4/62 แต่ลดลง เทียบไตรมาสก่อนหน้า ตามทิศทาง Gross margin และค่าใช้จ่าย SG&amp;A สูงขึ้น เทียบไตรมาสก่อนหน้าจากค่าใช้จ่ายโบนัส ทั้งนี้ปรับกำไรปี 20F ขึ้น +21%
ส่วนปี 64-64 ปรับขึ้น 6-7% รวมทั้งปรับ TP21F เป็น 3.40 บาท (เดิม 3.00 บาท) สะท้อนมุมมองบวกมากขึ้นต่อความสามารถในการปรับปรุงประสิทธิภาพการผลิตและบริหาร Supply chain ได้ดีต่อเนื่อง ประกอบกับคำสั่งซื้อที่มีความแน่นอนขึ้น คงคำแนะนำ Buy